CELEX: 32016R0055
Language: mt
Date: 2016-01-19 00:00:00
Title: Regolament tal-Kummissjoni (UE) 2016/55 tad-19 ta' Jannar 2016 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward ta' ċerti sustanzi aromatizzanti (Test b'rilevanza għaż-ŻEE)

20.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 13/43
            
         REGOLAMENT TAL-KUMMISSJONI (UE) 2016/55
   tad-19 ta' Jannar 2016
   li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward ta' ċerti sustanzi aromatizzanti
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1334/2008 tal-Parlament Ewropew u tal-Kunsill tas-16 ta' Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel u li jemenda r-Regolament tal-Kunsill (KEE) Nru 1601/91, ir-Regolamenti (KE) Nru 2232/96 u (KE) Nru 110/2008 u d-Direttiva 2000/13/KE (1), u b'mod partikulari l-Artikolu 11(3) tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(5) tiegħu,
   Billi:
   
               (1)
            
            
               L-Anness I tar-Regolament (KE) Nru 1334/2008 jistabbilixxi l-lista tal-Unjoni tal-ħwawar u tal-materjali mis-sors approvati għall-użu fl-ikel u l-kundizzjonijiet tal-użu tagħhom.
            
         
               (2)
            
            
               Ir-Regolament ta' Implimentazzjoni tal-Kummissjoni (UE) Nru 872/2012 (3) adotta l-lista ta' sustanzi aromatizzanti u introduċa dik il-lista fil-Parti A tal-Anness I tar-Regolament (KE) Nru 1334/2008.
            
         
               (3)
            
            
               Dik il-lista tista' tiġi aġġornata skont il-proċedura komuni msemmija fl-Artikolu 3(1) tar-Regolament (KE) Nru 1331/2008, fuq inizjattiva tal-Kummissjoni jew wara li Stat Membru jew parti interessata tressaq applikazzjoni għal dan.
            
         
               (4)
            
            
               Il-Parti A tal-lista tal-Unjoni fiha kemm is-sustanzi aromatizzanti evalwati, li għalihom mhumiex assenjati noti ta' qiegħ il-paġna kif ukoll is-sustanzi aromatizzanti taħt evalwazzjoni, li huma identifikati bin-noti ta' qiegħ il-paġna 1 sa 4 f'dik il-lista.
            
         
               (5)
            
            
               L-Awtorità Ewropea dwar is-Sigurtà fl-Ikel (EFSA), lestiet il-valutazzjoni ta' ħames (5) sustanzi li bħalissa huma elenkati bħala sustanzi aromatizzanti li qed jiġu evalwati. Dawk is-sustanzi aromatizzanti ġew ivvalutati mill-EFSA fl-evalwazzjonijiet tal-gruppi ta' aromatizzanti li ġejjin: evalwazzjoni FGE.12rev5 (4) (is-sustanzi FL-nri 07.041 u 07.224), FGE. 63rev2 (5) (is-sustanzi FL-nri 07.099 u 07.101), u evalwazzjoni FGE. 312 (6) (sustanza FL-nru 16.126). L-EFSA ikkonkludiet li dawk is-sustanzi aromatizzanti ma jagħtux lok għal tħassib dwar is-sikurezza fil-livelli stmati tal-konsum dijetetiku.
            
         
               (6)
            
            
               Bħala parti mill-evalwazzjoni tagħha, l-EFSA għamlet kummenti dwar l-ispeċifikazzjonijiet ta' dawk is-sustanzi. Il-kummenti huma marbutin mal-ismijiet, il-purità jew il-kompożizzjoni tas-sustanzi FL-nri: 07.041, 07.224 u 07.099. Dawk il-kummenti għandhom jitniżżlu fil-lista.
            
         
               (7)
            
            
               Il-lista tal-Unjoni msemmija fir-Regolament (KE) Nru 1334/2008 hija maħsuba biss biex tirregola l-użu tas-sustanzi aromatizzanti li jiġu miżjuda mal-ikel sabiex jagħtu jew jimmodifikaw ir-riħa u/jew it-togħma. Is-sustanza FL-nru 16.126 tista' tiġi miżjuda wkoll mal-ikel għal skopijiet oħra minbarra l-aromatizzar u użi bħal dawn jibqgħu soġġetti għal regoli oħra. Dan ir-Regolament jistabbilixxi kundizzjonijiet ta' użu li jirrigwardaw biss l-użu tagħha bħala sustanza aromatizzanti.
            
         
               (8)
            
            
               Is-sustanzi aromatizzanti evalwati f'dawk l-evalwazzjonijiet għandhom jiġu elenkati bħala sustanzi evalwati billi jitħassru n-noti ta' qiegħ il-paġna 1 u 2 fl-entrati rilevanti tal-lista tal-Unjoni.
            
         
               (9)
            
            
               Għalhekk, il-Parti A tal-Anness I tar-Regolament (KE) Nru 1334/2008 għandha tiġi emendata skont dan.
            
         
               (10)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-Parti A tal-Anness I tar-Regolament (KE) Nru 1334/2008 hija emendata skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 34.
   
      (2)  ĠU L 354, 31.12.2008, p. 1.
   
      (3)  Ir-Regolament ta' Implimentazzjoni tal-Kummissjoni (UE) Nru 872/2012 tal-1 ta' Ottubru 2012 li jadotta l-lista ta' sustanzi aromatizzanti stipulati bir-Regolament (KE) Nru 2232/96 tal-Parlament Ewropew u tal-Kunsill, jintroduċiha fl-Anness I tar-Regolament (KE) Nru 1334/2008 tal-Parlament Ewropew u tal-Kunsill u jħassar ir-Regolament tal-Kummissjoni (KE) Nru 1565/2000 u d-Deċiżjoni tal-Kummissjoni 1999/217/KE (ĠU L 267, 2.10.2012, p. 1).
   
      (4)  EFSA Journal 2014; 11(12):3911.
   
      (5)  EFSA Journal 2014; 11(4):3188.
   
      (6)  EFSA Journal 2013; 11(10):3404.
   
      ANNESS
      Parti A tal-Anness I tar-Regolament (KE) Nru 1334/2008 hija emendata kif ġej:
      
                  (1)
               
               
                  L-entrata dwar FL-nru 07.041 tinbidel b'dan li ġej:
                  
                              “07.041
                           
                           
                              beta-Isometiljonon
                           
                           
                              79-89-0
                           
                           
                               
                           
                           
                              650
                           
                           
                              Taħlita ta' isomeri E/Z (50-70 % (E) u 30-50 % (Z))
                           
                           
                               
                           
                           
                               
                           
                           
                              L-EFSA”
                           
                        
            
                  (2)
               
               
                  L-entrata dwar FL-nru 07.099 tinbidel b'dan li ġej:
                  
                              “07.099
                           
                           
                              6-metiletta-3,5-dien-2-on
                           
                           
                              1604-28-0
                           
                           
                              1134
                           
                           
                              11143
                           
                           
                              Taħlita ta' sterjoisomeri E/Z: 60-90 % (E)
                           
                           
                               
                           
                           
                               
                           
                           
                              L-EFSA”
                           
                        
            
                  (3)
               
               
                  L-entrata dwar FL-nru 07.101 tinbidel b'dan li ġej:
                  
                              “07.101
                           
                           
                              4-Metilpent- 3-en- 2-on
                           
                           
                              141-79-7
                           
                           
                              1131
                           
                           
                              11853
                           
                           
                               
                           
                           
                               
                           
                           
                               
                           
                           
                              L-EFSA”
                           
                        
            
                  (4)
               
               
                  L-entrata dwar FL-nru 07.224 tinbidel b'dan li ġej:
                  
                              “07.224
                           
                           
                              trans-1-(2,6,6-Trimetil-1-ċikloeżen-1-il)but-2-en-1-on
                           
                           
                              23726-91-2
                           
                           
                               
                           
                           
                               
                           
                           
                              Mill-anqas 90 %; komponenti sekondarji 2-4 % alfa-damaskon u 2-4 % delta-damaskon
                           
                           
                               
                           
                           
                               
                           
                           
                              L-EFSA”
                           
                        
            
                  (5)
               
               
                  L-entrata dwar FL-nru 16.126 tinbidel b'dan li ġej:
                  
                              “16.126
                           
                           
                              3-[(4-ammino-2,2-diossido-1H-2,1,3-benżotijadiażin-5-il)ossi]-2,2-dimetil-N-propilpropanammid
                           
                           
                              1093200-92-0
                           
                           
                              2082
                           
                           
                               
                           
                           
                               
                           
                           
                              Restrizzjonijiet għall-użu bħala sustanza aromatizzanti:
                              
                                           
                                       
                                       
                                          Fil-kategorija 1 — mhux iktar minn 3 mg/kg.
                                       
                                    
                                           
                                       
                                       
                                          Fil-kategorija 3 — mhux iktar minn 5 mg/kg.
                                       
                                    
                                           
                                       
                                       
                                          Fil-kategorija 5 — mhux iktar minn 15 mg/kg.
                                       
                                    
                                           
                                       
                                       
                                          Fil-kategorija 5.3 — mhux iktar minn 30 mg/kg.
                                       
                                    
                                           
                                       
                                       
                                          Fil-kategorija 5.4 — mhux aktar minn 10 mg/kg
                                       
                                    
                                           
                                       
                                       
                                          Fil-kategorija 6.3 — mhux iktar minn 15 mg/kg.
                                       
                                    
                                           
                                       
                                       
                                          Fil-kategorija 7 — mhux iktar minn 10 mg/kg.
                                       
                                    
                                           
                                       
                                       
                                          Fil-kategorija 12 — mhux iktar minn 10 mg/kg.
                                       
                                    
                                           
                                       
                                       
                                          Fil-kategorija 14.1 — mhux iktar minn 5 mg/kg.
                                       
                                    
                                           
                                       
                                       
                                          Fil-kategorija 16, minbarra prodotti koperti fil-kategoriji 1, 3 u 4 — mhux aktar minn 5 mg/kg.
                                       
                                    
                           
                               
                           
                           
                              L-EFSA”